CELEX: 62009CN0500
Language: el
Date: 2009-12-02 00:00:00
Title: Υπόθεση C-500/09: Προσφυγή της 2ας Δεκεμβρίου 2009 — Ευρωπαϊκή Επιτροπή κατά Ελληνικής Δημοκρατίας

13.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/22
            
         Προσφυγή της 2ας Δεκεμβρίου 2009 — Ευρωπαϊκή Επιτροπή κατά Ελληνικής Δημοκρατίας
   (Υπόθεση C-500/09)
   2010/C 37/27
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: L. Lozano Palacios και Δ. Τριανταφύλλου)
   
      Καθής: Ελληνική Δημοκρατία
   
      Αιτήματα:
   
   
               —
            
            
               να αναγνωρίσει ότι η Ελληνική Δημοκρατία εξακολουθώντας να εφαρμόζει τη υπουργική απόφαση Α1/44351/3608 της 12ης Οκτωβρίου 2005, παρέβη τις υποχρεώσεις που υπέχει δυνάμει της οδηγίας 97/67ΕΚ (1), (όπως έχει τροποποιηθεί), όπως ιδίως συνάγονται από το άρθρο 9 παράγραφοι 1 και 2.
            
         
               —
            
            
               να καταδικάσει την Ελληνική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Η ελληνική Δημοκρατία εμποδίζει την ελευθέρωση των ταχυδρομικών υπηρεσιών που σκοπείται από την οδηγία 97/67, η οποία προβλέπει συναφώς την ανοιχτή και χωρίς διακρίσεις χορήγηση γενικών και ειδικών αδειών.
   Η ελληνική νομοθεσία απαιτεί από τους δικαιοδόχους μεταφορείς κατά την αδειοδότηση των ταχυδρομικών φορτηγών να είναι και οι ίδιοι ταχυδρομικές επιχειρήσεις εγγεγραμμένες στο σχετικό μητρώο ως δικαιούχοι γενικής αδείας. Αυτό υποχρεώνει τα ταχυδρομικά δίκτυα σε ριζική αναδιάρθρωση και καθιστά αδύνατη την χρήση δικαιοδόχων από τις κύριες επιχειρήσεις, εκτός και αν, ενδεχομένως, αυτές μεταβληθούν σε επιχειρήσεις ενοικιάσεως φορτηγών, με τις επιβαρύνσεις που αυτό θα συνεπαγόταν.
   Εξάλλου η ελληνική νομοθεσία επιτρέπει τη μεταφορά μεγάλων βαρών μόνο από ορισμένα δημόσιας χρήσεως φορτηγά, που είναι εμπιστευμένα σε κλειστό επάγγελμα, κάτι που εμποδίζει τις άλλες επιχειρήσεις να παράσχουν την ίδια υπηρεσία.
   Η ελληνική Δημοκρατία δεν προέβαλε επαρκείς δικαιολογίες για τους περιορισμούς αυτούς.
   
      (1)  ΕΕ L 15 της 21.1.1998, σ. 14